Само 25 от 249 републиканци в Конгреса признават победата на Байдън Само 25 от 249 членове на партията на настоящия президент на САЩ , републиканецът Доналд Тръмп , признават победата на демократа Джоузеф Байдън на президентските избори в страната . Това съобщи " Вашингтон пост " . Неговите репортери се свързаха с помощници на всеки републикански законодател в Сената и Камарата на представителите на САЩ . В резултат се оказва , че само 25 конгресмени и сенатори открито признават победата на Байдън , двама считат Тръмп за победител , а останалите 222 не дават ясен отговор на въпроса кой , според тях , е спечелил изборите . Освен това само 30 републиканци открито заявяват готовността си да признаят Байдън за легитимен президент , ако избирателната колегия гласува за него на 14 декември . В същото време 9 депутати са категорично против опитите на настоящия глава на Белия дом да оспори резултатите отговарят на въпроса . " Резултатите от проучването демонстрират страха на повечето републиканци от отиващия си президент и неговия контрол над партията , въпреки новия му статут на едва третият действащ президент през последните 80 години , загубил при опит да бъде преизбран " , според вестникът . Изборите в САЩ се проведоха на 3 ноември . Според изчисленията на водещи американски медии , Байдън има подкрепата на повече от 270 членове на избирателната колегия , чийто гласове му трябват , за да победи Тръмп .